《吴兴道中》
宋代·梅询

野阔多桑柘，湖平溉沃田。
采莲花样女，载酒叶儿船。
黄犊青山下，垂杨古道边。
行行频北望，恋阙意悬悬。

作者简介：（964—1041）宋宣州宣城人，字昌言。太宗端拱二年进士。真宗时为三司户部判官，屡上书论西北兵事。坐断田讼失实，降通判杭州。迁两浙转运副使，判三司开拆司。坐议天书，出知濠州。后历知数州，累官翰林侍读学士、给事中、知审官院。以足疾出知许州。